دەسەگە لە بەیاننامەیگ رەسیە ئاژانس شەفەق نیوز وت: کەشوهەوای سوو سێشەممە، لە ناوچەی ناوڕاس نیمچە ئەورە و جاروباریش ئەور تەواو و خوەڵوتووز سووکیگ وەگەرد نمە وارانیگ لە بەشەیل خوەرئاوای، و لە ناوچەی باکوور ئەورە وەگەرد نمە وارانیگ لە بەشەیل خوەرئاوای، و لە ناوچەی باشوور نیمچە ئەورە جاروباریش ئەور تەواوە وەگەرد خوەڵوتووز سووکیگ و دەرفەت نمە وارانیگ وە شەو، و پلەی گەرمی لە گشت وڵاتەگە نزیک رووژ وەرجە خوەیە.
وتیش: رووژ چوارشەممە، لە ناوچەی ناوڕاس و باشوور رووشنە تا نیمچە ئەورە، و لە ناوچەی باکوور نیمچە ئەورە تا ئەور تەواویج وەگەرد نمە وارانیگ مەوقەی رووژ، و پلەی گەرمی لە گشت وڵاتەگە نزیک رووژ وەرجە خوەیە.
دیاری کرد ک رووژ پەنجشەممە، رووشنە وەگەرد لەکە ئەوریگ، و پلەی گەرمی لە گشت وڵاتەگە نزیک رووژ وەرجە خوەیە.
بەیاننامەگە وتیش؛ کەشوهەوای رووژ جمعەی ئایندە رووشنە وەگەرد لەکە ئەوریگ لە گشت ناوچەیل وڵاتەگە، و پلەی گەرمی لە بەشەیل ناوڕاس و باشوور نزیک رووژ وەرجە خوەیە، و بە بەش باکوور کەمیگ بەرزەو بوود.
